Nos Henricus, dominus B[r]anceduni, notum facimus universis quod nos, volente et in hoc consenciente Herlerio de Viriseto, milite, feodum quod idem Herlerius a nobis tenet in villa et terragio de Vitriaco sacro conventui Cluniacensi in elemosinam concessimus et donamus; precipientes eidem Herlerio quod eidem conventui ipsum feodum faciat sine contradictione aliqua, sine mora. In cujus rei testimonium sigillum nostrum presentibus litteris duximus apponendum. Datum anno Domini Mº CCº Lº octavo.